හැමිල්ටන් ඇළ දෙපස ඉහළ පාරිසරික වටිනාකමක් ඇති අතර එය විවිධ මත්ස්‍යයන්, පක්ෂීන්, ශාක ඇතුළු ඉහළ ජෛව විවිධත්වයෙන් පොහොසත් අතර එය වර්තමාන පාරිසරික සංවාරක කර්මාන්තය සදහා ඉතා වැදගත් ස්ථානයක් ගෙන තිබේ.මේ යටතේ ඇල දෙපස බැමි බැද ඇල ආරක්ෂා කිරීමට කටයුතු කරන අතර ඇල මාර්ග දෙපස අලංකරණය කිරීමද සිදුකරන බව ආර්ථික සංවර්ධන අමාත්‍යාංශය පවසයි.සංචාරකයින්ට මීගමුවේ සිට හැමිල්ටන් ඇල දිගේ බෝට්ටු මඟින් මුතුරාජවෙල, කැළණි විහාරය, දඩුගන්නාඔය වැනි ස්ථානයන්ට අපහසුතාවකින් තොරව ගමන් කිරීමට අවශ්‍ය පහසුකම් සැළසෙන අතර ඒ සඳහා බාධාවකින් තොරව බෝට්ටු ගමන් කිරීමට හැකියාව ලැබෙන පරිදි ‍රොන් මඩ ඉවත් කිරීම, ජලය අපවිත්‍ර වීම වළක්වාලීම වැනි දෑ මේ යටතේ ක්‍රියාත්මක කෙරේ.මෙහි පළමු පියවර යටතේ මා ඔයේ සිට මීගමුව දක්වා වන කිලෝමීටර් 9 ක කොටස මේ වන විට සංවර්ධනය කෙරෙමින් පවතින අතර මීගමුව කලපුවේ සිට කැලණි ගං මෝය (හේකිත්ත) දක්වා වන කිලෝමීටර් 14 ක කොටසෙහි සංවර්ධන කටයුතු ආර්ථික සංවර්ධන ඇමැති බැසිල් රාජපක්ෂ මහතාගේ ප්‍රධානත්වයෙන් ආරම්භ කරන ලදී.